

**On-line**

**medlemsmøde**

**08.09. 22**

**16 – 16.30**

**på Teams**



**Møde for nye medlemmer**

**i Kalundborg Lærerkreds**

**12. september kl. 16 – 18**

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

|  |  |  |
| --- | --- | --- |
|  |  **Nyhedsbrev****Nr. 10****31. Årgang** | **Faglig information****til medlemmerne fra****Kalundborg Lærerkreds*****1. september 2022*** |

**Kære medlem**

**BUDGET 23**

Som altid er budgettet for det kommende år på programmet i skoleårets første uger. Hvis du har prøvet at kigge i det materiale, som kommunalbestyrelsen har sendt i høring, så kan du se, at det er en temmelig uoverskuelig og omfangsrig affære.

På kredsen prøver vi altid at være hurtige, når høringsmaterialet bliver sendt ud, - vi trawler alle fanebladene igennem og prøver at få øje på, hvor der står noget, der handler om folkeskolen. Det bliver til en række stikord og opmærksomhedspunkter, som vores tillidsfolk kan støtte sig til, når budgettet skal drøftes både i MED og skolebestyrelser.

Måske har I også haft talt om det mellem kolleger. I år er der ingen tvivl om, at de små skoler kommer i søgelyset. Det ser ud til at børnetallet nogle steder falder så meget, at skolerne ikke kan overleve de næste år. Mange politikere synes at mene, at de små skoler bare lige så stille må lukke sig selv. Lærerkredsen opfordrer politikerne til at indlede en proces, hvor de får drøftet skolens fremtid med personale, forældre og nærområde.

Lærerkredsen skriver også i sit høringssvar – som du også kan [læse på vores hjemmeside](https://kreds53.org/media/15379026/budget-23-hoeringssvar-kalundborg-laererkreds.pdf) – at det, vi har allermest brug for er 2 lærere i så mange timer som muligt, samt efteruddannelse af lærerne – både mht. specialpædagogik og mht. fag. Vi kommer også omkring en del andre emner – ikke fordi det er let at finde ud af, hvad politikerne overvejer at gøre, - men for at give dem nogle inputs til, hvad de i hvert fald skal huske på, når de tager beslutninger for budget 23. Det pudsige her i Kalundborg er jo, at der på nuværende tidspunkt ikke har været nogen forhandlinger. De kommer først efter at høringssvarene ER kommet ind. Så det, der bliver besluttet til sidst – det er der ingen der bliver spurgt om!

**Meddelelsesbogen**

Meddelelsesbogen skal indarbejdes i skolernes hverdag i løbet af den kommende tid. Vi vil gerne opfordre dig til at deltage i debatten om, hvordan den kan blive et godt og meningsfuldt værktøj på din skole. Skolelederforeningen og vi har sammen opfordret din skoleleder og TR til at se det webinar, som kan ses den 12/9 kl. enten 15.30 eller 19. Du er også velkommen til at kigge med Linket kommer her: <https://www.dlf.org/medlem/vi-arbejder-for-dig/webinarer-med-fokus-paa-meddelelsesbogen> – jo flere, der ved, hvad det handler om, jo mere kvalificeret kan samtalen på din skole bliver.

Lone Varming,

kredsformand

**Lukket medlemsgruppe for DLF-medlemmer**

I kredsen har vi fokus på medlemsinvolvering, samt at vi kommer tættere på vores medlemmer. Vi er derfor i gang med at oprette en lukket medlemsgruppe på FB, hvor vi nemt og hurtigt kan komme i kontakt med hinanden.

Gruppens formål vil være den hurtige kontakt til kollegaer på tværs af kommunen, samt til politisk og pædagogisk debat i en god tone.

Lige så snart gruppen er i luften, sender vi info ud på vores SoMe-platforme, samt til jeres TR.

Sanne My Feersgaard,

kredsstyrelsesmedlem